CELEX: C2006/331/22
Language: et
Date: 2006-12-30 00:00:00
Title: Kohtuasi C-306/04: Euroopa Kohtu (esimene koda) 16. novembri 2006.  aasta otsus (Gerechtshof te Amsterdam (Madalmaad) eelotsusetaotlus) — Compaq Computer International Corporation versus Inspecteur der Belastingdienst — Douanedistrict Arnhem (Tolliväärtus — Operatsioonisüsteemi tarkvara sisaldavad sülearvutid)

30.12.2006   
            
            
               ET
            
            
               Euroopa Liidu Teataja
            
            
               C 331/13
            
         Euroopa Kohtu (esimene koda) 16. novembri 2006. aasta otsus (Gerechtshof te Amsterdam (Madalmaad) eelotsusetaotlus) — Compaq Computer International Corporation versus Inspecteur der Belastingdienst — Douanedistrict Arnhem
   (Kohtuasi C-306/04) (1)
   
   (Tolliväärtus - Operatsioonisüsteemi tarkvara sisaldavad sülearvutid)
   (2006/C 331/22)
   Kohtumenetluse keel: hollandi
   Eelotsusetaotluse esitanud kohus
   Gerechtshof te Amsterdam
   Põhikohtuasja pooled
   
      Hagejad: Compaq Computer International Corporation
   
      Kostjad: Inspecteur der Belastingdienst — Douanedistrict Arnhem
   Kohtuasja ese
   Eelotsusetaotlus — Gerechtshof te Amsterdam — Nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik (EÜT L 302, lk 1; ELT eriväljaanne 02/04, lk 307) artikli 32 lõike 1 punkti b tõlgendamine — Importimisel operatsioonisüsteemi tarkvara sisaldavad sülearvutid
   Resolutiivosa
   Selliste arvutite importimisel, millesse müüja on paigaldanud tarkvara, mis sisaldab üht või mitut operatsioonisüsteemi, mille ostja on talle tasuta üle andnud, tuleb nende arvutite tolliväärtuse määramisel nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik, artikli 32 lõike 1 punkti b või c alusel lisada nende arvutite tehinguväärtusele selle tarkvara väärtus, kui viimatinimetatud väärtus ei ole arvestatud imporditud kauba eest tegelikult makstud või makstava hinna sisse.
   Sama kehtib ka siis, kui siseriiklikud asutused aktsepteerivad kooskõlas ühenduse õigusega tehinguväärtusena mõne teise kui ühenduse ostja poolt sõlmitud lepingu kohast müügihinda. Sel juhul tuleb “ostja” all määruse nr 2913/92 artikli 32 lõike 1 punkti b või c tähenduses mõista ostjat, kes sõlmis selle teise müügilepingu.
   
      (1)  ELT C 228, 11.9.2004.